
Kísérletek dihidrokalkon-vázas kalóriamentes mesterséges édesítőszerek előállítására

Az egészségtudatos életmód – mint ismeretes – fontos szerepet tölt be egészségünk megőrzésében, hiszen a kalóriadús táplálkozás, valamint a mozgásszegény életmód kiváltó okként számos betegség, pl. a diabetes mellitus kialakulásában tetten érhető. Az egészségünk megóvása érdekében ezért célszerűnek látszik a szénhidrátokkal történő napi kalória bevitelt kalóriamentes mesterséges édesítőszerek használatával is csökkenteni.
1963-ban Horowitz és Gentili arról számolt be, hogy a narancs héja számos flavanoid származékot tartalamaz, mint pl neoheszperidint (1), amely két lépésben a szacharóznál 1500-szor édesebb és lassabban kialakuló ízhatással rendelkező dihidrokalkonná(2, DHC) alakítható át. Ezen kívül azt találták, hogy ez a vegyület nemigen használható ételadalékanyagként.
[image: ]
Ezen eredmények alapján a MTA. Flavanoidkémiai kutatócsoportja a CHINOIN Gyógyszergyárral együttműködve egy új kalóriamentes édesítőszert (3, CH-401) fejlesztett ki 1974-ben. Ez molekula a vizsgálatok alapján teljesen kalóriamentes, vízben jól oldódik, kémiailag és termikusan is stabil, nem toxikus, és 1220-szor édesebb, mint a szacharóz 1%-os vizes oldata. Jóllehet ez a vegyület (3) egy ígéretes mesterséges édesítőszer volt, a gyakorlatban azonban nem került bevezetésre, mivel a kiindulási anyagként szereplő propán-szulton igen toxikus, továbbá a molekula igen magas előállítási költségekkel rendelkezik. Diákköri munkám célja az volt, hogy a 3 egy gazdaságosabb és környezetbarátabb szintézisét valósítsam meg, valamint a szerkezet-hatás összefüggéseket tanulmányozva új származékokat állítsak elő, és új módszert dolgozzak ki a 3-szulfopropiloxi csoport bevezetésére.
[image: ]
A 3 szintézisének első lépésében a rezacetofenont (4) allil-bromiddal regioszelektíven alkileztük, így nyertük az 5 allil-származékot, majd ezt egy további reakcióban 4-O-szulfopropil-származékká (6) alakítottuk át 58%-os nyeredékkel, a korábban Yoshlkawa és munkatársai által közzétett módon. Ily módon a propán-szulton felhasználást mellőztük. A 6 molekula 3-má történő átalakítását két lépésben a Chinoin-féle eljárással állítottuk elő.
Azért, hogy a H2 felhasználást a 3 szintézisének utolsó lépésében kiküszöböljük a megfelelő kalkonszármazék katalitikus hidrogénezését ammónium-formiáttal végezve tanulmányoztuk. A 3 hatás-szerkezet összefüggésének tanulmányozásához a 7 új kalkonszármazékot 2’-hidroxi-acetofenból kiindulva 5 lépésben jó termeléssel állítottuk elő.

